section_heading: Nastajanje albuma
paragraph_text: Sloveći kao najženstveniji Madonnin album, True Blue progovara o Madonninim pogledima na ljubav, posao, snove ali i razočaranja. Madonna je rekla da je album dobio naziv po najdržaem opisu ljubavi njezinog tadašnjeg supruga Sean Penna. Svaka je pjesma na albumu nastala zasebno. Prvu pjesmu s albuma, "Papa Don't Preach", je napisao Brian Elliot te ju je opisao kao "ljubavnu pjesmu, napisanu malo drugačije". "Open Your Heart" je prva napisana pjesma s albuma, još na početku 1986., te je pronašla svoje mjesto na završnom popisu pjesama za album. Izvorno je pjesma bila napisana za Cyndi Lauper. Treća je pjesma, "White Heart", posvećena glumcu Jamesu Cagneyu, te je nazvana po istoimenom filmu iz 1949. Četvrtu je pjesmu, "Live to Tell", Patrick Leonard izvorno napisao za soundtrack romatnične drame Fire With Fire, ali nakon što ju je komapanija odbila, Leonard ju je pokazao Madonni.